Otvorene prijave za besplatnu Probnu maturu

**27.01.2016**[**Zadar**](http://www.ezadar.hr/zadar/dogadaji)



Otvoreno učilište Algebra, kao organizator najvećeg probnog testiranja za maturante u Hrvatskoj, poziva učenike da se prijave**za potpuno besplatne probne ispite**koji će se 5. i 6. ožujka održati u osam gradova - Zagrebu, Splitu, Rijeci, Osijeku, Puli,**Zadru,**Dubrovniku i Šibeniku.

Prošle i pretprošle godine na ove se probne ispite prijavilo ukupno**5.000 učenika koji su rješavali više od 10.000 ispita.**

Projekt Probnih ispita provodi se kako bi se maturantima dala prilika da pravovremeno provjere svoje znanje iz triju područja - matematike, hrvatskoga i engleskoga jezika - budući da ih se u ovoj fazi školske godine, prema vlastitom priznanju, **41 posto još uvijek nije počelo pripremati za važan ispit državne mature**.

**Na dane održavanja Probnih ispita maturanti će pisati ispite iz tri predmeta - Matematike, Hrvatskog jezika i Engleskog jezika - na uobičajene dvije razine znanja**, po gotovo svim pravilima državne mature (jedino je vrijeme rješavanja prilagođeno količini i odabiruispitnih zadataka), pa maturanti na ovaj način doživljavaju pravo iskustvo kakvo ih čeka na državnoj maturi.

Za prijavu i ostale pojedinosti probnih ispita potrebno je posjetiti stranicu: <http://drzavnamatura.hr/probna-matura/>